stanford-oval/wikipedia huggingface dataset:
Tordenskiolds gate

Katunäkymää toukokuussa 2014.
Tordenskiolds gate on Oslon ydinkeskustassa sijaitseva katu, joka ulottuu Stortingsgatalta Rådhusgatalle. Se on nimetty vara-amiraali Peter Tordenskjoldin mukaan.
Kuvia

Tordenskiolds gate 1 (Carl Michaelsen, 1898). Talossa järjestettiin Oslon ensimmäinen valokuvanäyttely vuonna 1900.
Tordenskiolds gate 5: Blomqvistin taidegalleria on toiminut tässä Kristen Rivertzin suunnittelemassa talossa sen valmistumisesta 1915 lähtien.
Blomqvistin historiasta kertova laatta talon seinässä.
Aiheesta muualla

Kuvia tai muita tiedostoja aiheesta Tordenskiolds gate Wikimedia Commonsissa
Vedenneito (elokuva)

| Vedenneito |
| --- | --- |
 Elokuvan juliste.
Ohjaaja:  Petteri Saario
Käsikirjoittaja:  Petteri Saario
Tuottaja:  Elina Pohjola Leila Lyytikäinen
Säveltäjä:  Markku Kanerva
Kuvaaja:  Petteri Saario
Leikkaaja:  Matti Näränen
Valmistustiedot
Valmistusmaa:  Suomi
Tuotantoyhtiö:  Citizen Jane Productions
Ensi-ilta:   2019-04-055. huhtikuuta 2019  
Kesto:  72 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKVirheellinen NIMI-arvo: 
Vedenneito on Petteri Saarion ohjaama ja käsikirjoittama suomalainen dokumenttielokuva vuodelta 2019.
Elokuva on luontodokumentti Saimaan järviluonnosta.
Vanakrassit

| Vanakrassit |
| --- | --- |
 Vanakrassi (Teesdalia nudicaulis)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Vanakrassit Teesdalia  R.Br.
Katso myös
   Vanakrassit Wikispeciesissä   Vanakrassit Commonsissa 
Infobox OKNimi-testi OK: 
Vanakrassit (Teesdalia) on ristikukkaiskasvien heimoon kuuluva suku. Suvusta tunnetaan kaksi lajia.
Vanakrassit ovat yksivuotisia, matalakasvuisia ruohovartisia kasveja. Varsi on usein haaraton ja lehdetön, lehdet kasvavat ruusukkeena maata vasten. Terälehdet ovat valkoiset, kaksi ulompaa ovat noin kaksi kertaa niin pitkät kuin kaksi sisempää.
Lajeja

Teesdalia nudicaulis (L.) W.T.Aiton – vanakrassi
Teesdalia coronopifolia (J.P.Bergeret) Thell.
Aiheesta muualla

Suomen Lajitietokeskus: Vanakrassit – Teesdalia
Tunkio

Kanaparvi lantatunkiolla.
Tunkio on avokomposti. Karjaeläinten lanta ja kuivikkeet koottiin 1600-luvulla syksyisin Lounais-Suomen puulattianavetoista tunkioksi. Tunkioihin on tyhjennetty usein myös huussien alustat, jotka sijaitsivat lähellä tunkiota. Lanta kasattiin tunkioon kerroksittain sekoitettuna kuivikkeeseen (esimerkiksi hakoihin tai olkiin), jolloin se kompostoitui paremmin. Nykyajan navetoissa käytetään tunkioiden sijasta lietelantajärjestelmiä. 1800-luvun kaupunkien jätehuollossa tunkio sijaitsi pihan perällä ja sinne koottiin kotitalousjätteet. Tunkioille kerääntyy usein rottia, joita kutsutaan nimellä tunkiorotta.
Thomas (elokuva)

| Thomas |
| --- | --- |
 DVD-julkaisun kansikuva.
Ohjaaja:  Miika Soini
Käsikirjoittaja:  Kjell Askildsen (alkup.) Miika Soini
Tuottaja:  Janne Wrigstedt Niko Ritalahti Mika Ritalahti
Säveltäjä:  Lasse Enersen
Kuvaaja:  Daniel Lindholm
Leikkaaja:  Jerem Tonteri
Pääosat:  Lasse Pöysti Pentti Siimes
Valmistustiedot
Valmistusmaa:  Suomi
Tuotantoyhtiö:  Silva Mysterium
Ensi-ilta:  20. marraskuuta 2009
Kesto:  73 min
Alkuperäiskieli:  Suomi
Aiheesta muualla
IMDb 
Elonet
AllMovie
Infobox OKNimi-testi OK: 
Thomas on suomalainen vuonna 2008 valmistunut elokuva. Elokuvan on ohjannut Miika Soini lopputyönään Taideteollisen korkeakoulun elokuva- ja lavastustaiteen osastolle. Elokuvan nimiroolissa esiintyy Lasse Pöysti, muissa rooleissa ovat muun muassa Pentti Siimes ja Mauri Heikkilä. Elokuvan ensi-ilta oli Sodankylän elokuvajuhlilla kesäkuussa 2008, minkä jälkeen sitä on esitetty muun muassa Cannesin ja San Sebastianin elokuvajuhlilla. Thomas perustuu norjalaisen Kjell Askildsenin novelleihin Thomas F:n viimeiset julkiset tunnustukset. Novellikokoelma on julkaistu suomeksi vuonna 1996.
Juoni

Elokuva kertoo 80-vuotiaasta Thomaksesta (Pöysti) ja tämän yksinäisestä, eristyneestä elämästä pienessä asunnossaan. Juoni etenee hitaasti aina lopun yllätykseen saakka, kun Thomas kohtaa menneisyytensä.
Theópetran luola

| Theópetran luola> Σπήλαιο της Θεόπετρας |
| --- | --- |
 Theópetran luola.
Sijainti
 Theópetran luola
Koordinaatit:  39°40′57″N, 21°40′55″E
Valtio:  Kreikka
Paikkakunta:  Theópetra, Vasilikí, Metéora, Tríkala, Thessalia
Historia
Tyyppi:  luola
Aiheesta muualla
  Theópetran luola Commonsissa 
Infobox OKNimi-testi OK: 
Theópetran luola (kreik. Σπήλαιο της Θεόπετρας, Spílaio tis Theópetras) on luola ja arkeologinen kohde Thessaliassa Kreikassa. Se sijaitsee sille nimensä antaneessa Theópetran kylässä Metéoran kunnassa noin neljä kilometriä Kalampákan kaupungista. Se on ollut asuttuna paleoliittisella kaudella jo noin 130 000 vuotta sitten. Sitä pidetään vanhimpana paikkana, jossa on näkyvissä ihmisen rakennustyön jälkiä.
Historia

Theópetran luola on kalkkikiviluola, joka sijaitsee liitukaudella noin 137–65 miljoonaa vuotta sitten muodostuneessa kalliossa. Itse luola on huomattavasti myöhäisempi. Luola on ollut ihmisen käytössä keskiseltä paleoliittiselta kaudelta noin 130 000 vuotta sitten aina neoliittiselle kaudelle noin 4000 eaa. saakka. Tällaisena se on Kreikassa harvinainen kohde, joka ilmentää siirtymää paleoliittiselta neoliittiselle kaudelle. Luola on ollut käytössä tämänkin jälkeen pronssikaudella ja historiallisella ajalla, ja vielä 1900-luvullakin sitä ovat käyttäneet paimenet.
Luolan arkeologiset kaivaukset suoritettiin vuosina 1987–2007 Aikateríni Kyparíssi-Apostolíkan johdolla.
Luola ja löydökset

Theópetran luola sijaitsee noin 100 metriä korkean Theópetran kallion juurella. Sen edestä virtaa Lithaíos-joki. Luola on muodoltaan suunnilleen nelikulmiomainen ja sen pinta-ala on noin 500 neliömetriä, ja sen sisäänkäynnin koko on noin 17 × 3 metriä. Luolaan on rakennettu kulkua varten portaat ja kulkusiltoja.
Luolan suuaukolla on ollut muuri, joka on sulkenut sen osittain. Muurin ajoitetaan olevan noin 23 000 vuotta vanha. Tutkijat arvelevat, että sen rakensivat luolan asukkaat suojautuakseen kylmältä. Ajoitus tekee muurista vanhimman ihmisen tekemän rakennelman Kreikassa ja mahdollisesti koko maailmassa.
Luolan löydöksiin lukeutuu myös hautauksia paleoliittiselta ja mesoliittiselta kaudelta, kivityökaluja, neoliittisia vaaseja sekä saman aikakauden koruja, jotka on tehty luusta, kivestä ja kullasta. Kuuluisin löytö ovat ihmisen jalanjäljet keskiseltä paleoliittiselta kaudelta noin 130 000 vuotta sitten. Ne ovat harvinaiset koko Euroopassa. Jälkien tulkitaan olevan useiden luolassa asuneiden noin 2–4-vuotiaiden neandertalilaislasten tekemiä.
Luolasta on löydetty myös mesoliittisella kaudella noin 7000 sitten eläneen 18-vuotiaan naisen jäänteet. Hänen kasvonsa on ennallistettu, ja tälle ennallistukselle on annettu nimi Avgí.
Aiheesta muualla

Kuvia tai muita tiedostoja aiheesta Theópetran luola Wikimedia Commonsissa
Theópetran kallio.
Vanamehe film

| Vanamehe film |
| --- | --- |
Ohjaaja:  Mikk Mägi ja Oskar Lehemaa
Käsikirjoittaja:  Mikk Mägi Oskar Lehemaa
Perustuu:  Mikk Mägin ja Oskar Lehemaan ja animaatiosarjaan "Vanamehe multikas"
Tuottaja:  Erik Heinsalu, Veiko Eske, Tanel Tatter, Mikk Mägi
Säveltäjä:  Sten-Olle Moldau Lauri Kadalipp Ardo Ran Varres
Kuvaaja:  Urmas Jõemees
Leikkaaja:  Oskar Lehemaa
Tuotantosuunnittelija:  Triin Paumer Sven-Tõnis Puskar Anu-Laura Tuttelberg Ida Lepparu Leore Klyszejko Anne Kabel Sander Joon Mattias Mälk Sander Põldsaar
Valmistustiedot
Valmistusmaa:   Viro
Tuotantoyhtiö:  BOP Animation
Levittäjä:  Euroobscura
Ensi-ilta:   27. syyskuuta 2019
Kesto:  88 minuuttia
Alkuperäiskieli:  viro
Seuraaja:  Vanamees ja Põrsauss
Aiheesta muualla
IMDb 
Infobox OKNimi-testi OK: 
Vanamehe film on vuonna 2019 ensi-iltansa saanut virolainen elokuva, jonka ohjasivat Mikk Mägi ja Oskar Lehemaa.
Juoni

Lapset tulevat maaseudulle Vanamehen luokse kesäksi. Lehmä pääsee karkuun ja Vanamehellä ja lapsilla on vuorokausi aikaa löytää lehmä ennen kuin lypsämätön utare räjähtää ja aiheuttaa meijerikatastrofin.
Ääninäyttelijät

| 0 | 1 | 2 |
| --- | --- | --- |
|  Mikk Mägi  | … |  Vanamees, Priidik, Aino   |
|  Oskar Lehemaa  | … |  Mart   |
|  Jan Uuspõld  | … |  Piimavana   |
|  Märt Avandi  | … |  Lehmä   |
|  Jaagup Kreem  | … |  Itsenään   |
Käännös suomeksi
Thomas A. Hendricks

| Thomas A>  Hendricks |
| --- | --- |

Yhdysvaltain 21. varapresidentti
 4. maaliskuuta 1885 – 25. marraskuuta 1885  
Presidentti:  Grover Cleveland
Edeltäjä:  Chester A. Arthur
Seuraaja:  Levi P. Morton
Henkilötiedot
Syntynyt: 7. syyskuuta 1819 Fultonham, Ohio
Kuollut: 25. marraskuuta 1885 (66 vuotta) Indianapolis, Indiana
Puoliso:  Eliza Hendricks
Tiedot
Puolue:  Demokraatti
 Nimikirjoitus
Thomas Andrews Hendricks (7. syyskuuta 1819 – 25. marraskuuta 1885) oli Yhdysvaltain 21. varapresidentti.
Hendricks istui demokraattipuolueen jäsenenä Indianan osavaltion edustajainhuoneessa vuonna 1848 ja Yhdysvaltain edustajainhuoneessa vuosina 1851–1855. Hän oli ehdolla Indianan kuvernööriksi 1860, mutta ei tullut valituksi. Hän istui Yhdysvaltain senaatissa 1863–1869 ja sen jälkeen Indianan kuvernöörinä 1873–1877.
Grover Clevelandin voitettua presidentinvaalit 1884, Hendricksistä tuli varapresidentti, jossa virassa hän ehti olla vain muutaman kuukauden ennen kuolemaansa vuonna 1885. Hänen kuolemansa jälkeen varapresidentin virka oli hoitamatta vuoteen 1889, jolloin Levi P. Morton valittiin virkaan.
Aiheesta muualla

Kuvia tai muita tiedostoja aiheesta Thomas A. Hendricks Wikimedia Commonsissa
Troisdorf

| Troisdorf |
| --- | --- |

 vaakuna
 Troisdorf
 Koordinaatit: 50°49′N, 7°9′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Rhein-Sieg-Kreis
Hallinto:  
 – Pormestari:  Alexander Biber (CDU)
Pinta-ala:  
 – Kokonaispinta-ala:  62,00 km²
Korkeus:  55 m
Väkiluku (31.12.2022):  76 251
 – Väestötiheys:  1 230 as./km²
 
 www.troisdorf.de  
Infobox OKVirheellinen NIMI-arvo: 
Troisdorf [tʀoːsdɔɐf] on kaupunki Nordrhein-Westfalenin osavaltiossa, läntisessä Saksassa. Vuoden 2022 lopussa kaupungissa oli 76 251 asukasta, ja se oli Rhein-Sieg-Kreisin piirikunnan suurin kaupunki. Troisdorf sijaitsee Bonnin ja Kölnin kaupunkien välissä, josta kertoo muun muassa siellä sijaitseva Kölnin–Bonnin lentoasema. Kölnin ja Bonnin lisäksi Troisdorfilla on rajaa Lohmarin, Siegburgin, Sankt Augustinin ja Niederkasselin kanssa.
Troisdorfin kaupungin kehitys alkoi 1800-luvulla teollistumisen myötä. Se sai kaupunginoikeudet vuonna 1952.
Kaupunki on jaettu 12 kaupunginosaan, jotka ovat Altenrath, Bergheim, Eschmar, Friedrich-Wilhelms-Hütte, Kriegsdorf, Müllekoven, Oberlar, Rotter See, Sieglar, Spich, Troisdorf-Mitte ja Troisdorf-West. Väkiluvultaan suurin kaupunginosa on Troisdorf-Mitte noin 17 300 asukkaallaan ja pienin Müllekoven noin 1 900 asukkaallaan.
Wissemin linna on yksi Troisdorfin nähtävyyksistä.
Troisdorfin nähtävyyksiin kuuluvat muun muassa Wissemin linna ja kalastusmuseo.
Ystävyyskaupungit

Troisdorfilla on seitsemän ystävyyskaupunkia:
Évry, Ranska (vuodesta 1972)
Genk, Belgia (vuodesta 1990)
Heidenau, Saksa (vuodesta 1990)
Redcar ja Cleveland, Yhdistynyt kuningaskunta (vuodesta 1990)
Korfu, Kreikka (vuodesta 1996)
Nantong, Kiina (vuodesta 1997)
Özdere, Turkki (vuodesta 2004)
Aiheesta muualla

Kuvia tai muita tiedostoja aiheesta Troisdorf Wikimedia Commonsissa
Kaupungin verkkosivut (saksaksi)
Upton Park

Upton Park tarkoittaa seuraavia asioita:
Upton Park, alue Newhamin kaupunkipiirissä Lontoossa
Boleyn Ground, yleiseltä kutsumanimeltään Upton Park, jalkapallostadion Upton Parkissa
Upton Parkin metroasema, Lontoon metron asema Upton Parkissa
Upton Park FC, jalkapalloseura Upton Parkista.
Thomas A. Steitz

| Thomas A>  Steitz |
| --- | --- |

Henkilötiedot
Syntynyt: 23. elokuuta 1940 Milwaukee, Wisconsin, Yhdysvallat
Kuollut: 9. lokakuuta 2018 (78 vuotta) Branford, Connecticut, Yhdysvallat
Kansalaisuus:   yhdysvaltalainen
Koulutus ja ura
Tutkinnot:  Lawrencen yliopisto Harvardin yliopisto
Väitöstyön ohjaaja:  William Lipscomb
Instituutti:  Howard Hughes Medical Institute, Yalen yliopisto
Tutkimusalue:  biokemia
Palkinnot:  Gairdner International Awardee (2007)   Nobelin kemianpalkinto (2009)
Thomas Arthur Steitz (23. elokuuta 1940 Milwaukee, Wisconsin, Yhdysvallat – 9. lokakuuta 2018 Branford, Connecticut, Yhdysvallat) oli yhdysvaltalainen biokemisti. Steitz toimi molekyylibiofysiikan ja biokemian professorina Yalen yliopistossa. Hän sai Nobelin kemianpalkinnon vuonna 2009 ribosomeja koskevista tutkimuksistaan. Steitz jakoi palkinnon Venkatraman Ramakrishnanin ja Ada E. Yonathin kanssa.
Steitz tutki proteiinien ja aminohappojen rakennetta röntgenkristallografian avulla. Hän selvitti muun muassa DNA-polymeraasien, RNA-polymeraasien ja RNA-syntetaasien rakenteet sekä selvitti niiden toimintaa. Vuonna 1998 Steitz julkisti tuloksensa ribosomien suuren alayksikön rakenteesta. Rakenteen selvittäminen on auttanut tutkijoita saamaan selville, mitkä ribosomien atomit ovat tärkeitä proteiinisynteesin kannalta. Steitz sai tutkimuksistaan myös Gairdner-säätiön myöntämän Gairdner International Awardee -palkinnon vuonna 2007.
Steitz kuoli haimasyöpään lokakuussa 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Kemian Nobel ribosomien mallintajille Tiede-lehti.  7.10.2009. Viitattu 12.10.2018.
Rogers, Kara: Thomas Steitz Encyclopædia Britannica.  10.10.2018. Viitattu 12.10.2018 (englanniksi).
Taylor, Ashley P.: Thomas Steitz, Biologist and X-Ray Crystallographer, Dies The Scientist Magazine.  11.10.2018. Viitattu 12.10.2018 (englanniksi).
Smith, Harrison: Obituaries, Thomas A. Steitz, biochemist who won Nobel Prize for mapping crucial molecule, dies at 78 The Washington Post.  11.10.2018. Viitattu 12.10.2018 (englanniksi).
Tracy Byrd

Tracy Byrd vuonna 2009
Tracy Lynn Byrd (s. 17. joulukuuta 1966 Texas) on yhdysvaltalainen country-muusikko.
Byrd on Jerry Lynnin ja Brenda Vaughn Byrdin vanhin lapsi. Hänellä on lisäksi sisko Debra. Molemmat varttuivat Vidorissa, Texasissa. Byrdillä on nykyisin aviopuoliso Michelle sekä kaksi poikaa ja yksi tytär. Perhe asuu Beaumontissa, Texasissa.
Byrdin ensimmäinen listaykkössingle oli ”Holdin’ Heaven” vuodelta 1993. Toisen listaykkösensä (”Ten Rounds With Jose Cuervo”) hän julkaisi vuonna 2002. Väliin mahtuivat muun muassa hittikappaleet ”Keeper of the Stars” (1995) ja ”I’m from the Country” (1998). Hänen uusin albuminsa Different Things on vuodelta 2006.
Diskografia > Studioalbumit

Tracy Byrd (1993)
No Ordinary Man (1994)
Love Lessons (1995)
Big Love (1996)
I’m from the Country (1998)
It's About Time (1998)
Ten Rounds (2001)
The Truth About Men (2003)
Different Things (2006)
Diskografia > Kokoelma-albumit

Keepers: Greatest Hits (1999)
Tracy Byrd’s Wonders of Wildlife (2000)
The Millennium Collection: The Best of Tracy Byrd (2001)
Greatest Hits (2205)
The Definitive Collection (2007)
Icon (2012)
Uutelan kaivos

Uutelan kaivos on Elementis Minerals B.V. Branch Finlandin Sotkamon Jormaskylässä sijaitseva talkkikaivos, joka otettiin käyttöön 2006. Kaivos on avolouhos. Kaivoksesta louhittava malmi käsitellään Elementis Mineralsin tehtaalla Sotkamossa. Kaivoksen toiminnan laajentamiseen saatiin ympäristölupa keväällä 2022. Kaivoksen pinta-ala laajenee 9,5 hehtaarista 16 hehtaariin kun louhosta ja sivukiven läjitysaluetta laajennetaan. Kaivoksen vedet tullaan johtamaan Myllypuron kautta Jormasjärven Mustinlahteen. Kokonaislouhintamäärä tulee olemaan 1,3 miljoonaa tonnia vuodessa laajennuksen jälkeen.
Uutelan avolouhoksen kaakkoispuolella sijaitsee Viinakorven talkkiesiintymä, jonne on suunniteltu 7,5 hehtaarin kokoista uutta avolouhosta. Jos tämä toteutuisi Uutelan kaivoksen kokonaislouhinta olisi 1,8 miljoonaa tonnia vuodessa.
Tympeät tytöt

Tympeät tytöt on kuvataiteilija Riina Tanskasen taidesarja. Tanskanen perusti huhtikuussa 2020 Instagramiin Tympeät tytöt -taidetilin, joka nousi nopeasti suosituksi. Syksyllä 2021 tilillä oli yli 43 000 seuraajaa.
Instagramissa Tanskanen julkaisee kuvia taideteoksistaan, jotka on pääosin toteutettu tusseilla ja vesiväreillä. Niiden yhteyteen hän kirjoittaa yhteiskunnallisesti kantaaottavia tekstejä ja käsittelee muun muassa naiseutta ja tyttöyttä, epätasa-arvoa, kehonkuvaa, ulkonäköpaineita, seksuaalisuutta, rasismia ja seksismiä. Taidesarjan tarkoituksena on purkaa tyttöyteen liittyviä ennakkoluuloja ja kertoa kokemuksia ja ajatuksia, johon moni voi samaistua.
Tympeät tytöt -taideteoksia oli näytteillä Porissa Kulttuuritalo Anniksen Avoin seinä -galleriassa 18.7.–11.8.2020. Syksyllä 2021 julkaistiin Into Kustannuksen kustantama sarjakuvakirja Tympeät tytöt – Aikuistumisriittejä. Vuonna 2023 Hämeenlinnan Miniteatteri teki sarjakuvasta teatteriversion.
Tuomaskuoro

Tuomaskuoro (saksaksi Thomanerchor) on poikakuoro Saksassa Leipzigissa. Kuoro perustettiin vuonna 1212, ja se on siten vanhimpia kuoroinstituutioista. Kuorossa laulaa 92 iältään 9-18-vuotiasta poikaa. Tuomaskuorolaiset, saksaksi Thomaner, asuvat sisäoppilaitoksessa, Thomasalumnatissa, ja käyvät koulua Thomasschule zu Leipzigissa, joka on painottunut kieliin ja musiikkiin. Kuoron kotikirkko on Leipzigin Tuomaskirkko, Thomaskirche. Johann Sebastian Bach työskenteli tuomaskanttorina (kuoron johtajana) vuosina 1723–1750. Nykyinen tuomaskanttori on Andreas Reize.
Uutelanmäki

Uutelanmäki
| --- | --- |
Tyyppi:  mäki
Sijainti:  Korpilahti Suomi
Korkeus merenpinnasta:  257,8 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Uutelanmäki on mäki Korpilahden Moksin kylässä. Sen korkeus merenpinnasta on 257,8 m, ja sen huippu on Korpilahden sekä vuodesta 2009 myös Jyväskylän korkein kohta. Uutelanmäellä on taukoriihi.
Venno Vanamölder

| Venno Vanamölder> Henkilötiedot |
| --- | --- |
Syntynyt: 7. elokuuta 1963 (ikä 61)
Ammatti:  muusikko
Muusikko
Tyylilajit:  punk rock
Soittimet:  rummut
Yhtyeet:  Verine Pühapäev, J.M.K.E., Vürst Trubetsky & J. M. K. E.,  P.W.A.
  [ Muokkaa Wikidatassa ] [ ohje ]  
Venno Vanamölder (s. 7. elokuuta 1963) on virolainen muusikko, joka on soittanut rumpuja yhtyeissä Verine Pühapäev, J.M.K.E., Vürst Trubetsky & J. M. K. E. ja P.W.A.. Muusikon töiden ohella Vanamölder on toiminut ainakin logistiikkatyöläisenä.
Vanamölder perusti Verine Pühapäev -yhtyeen, joka oli Viron ensimmäisen hardcore punk -yhtye. Se joka oli toiminnassa vuosina 1982–1983. Tämän jälkeen Vanamölder täytyi mennä kahdeksi vuodeksi armeijaan. Armeijasta tultuaan hän liittyi rumpaliksi Villu Tammen kokoamaan punk rock -yhtyeeseen J.M.K.E.. Vuosina 1989–1998 Vanamölder soitti P.W.A.-yhtyeessä.
Tunkeilijan havaitsemisjärjestelmä

Tunkeilijan havaitsemisjärjestelmä (engl. Intrusion Detection System, IDS) on tietoverkkoon asennettava järjestelmä, joka on ohjelmoitu tunnistamaan verkkoon suuntautuvat hyökkäysyritykset.
Tunkeilijan havaitsemisjärjestelmä voi olla konekohtainen (engl. Host IDS) tai verkkopohjainen (engl. Network IDS). Esimerkkejä konekohtaisista IDS-ohjelmista ovat lokeja tarkkailevat tai tiedostojärjestelmän muutoksia tutkivat ohjelmat (esimerkiksi tripwire ja OSSEC). Verkkopohjaisissa ratkaisuissa verkkoon sijoitetaan usein erilaisia sensoreita, jotka keräävät liikennettä, ylläpitäjän käyttäessä jonkinlaista hallintaliittymää murtojen tutkimiseen, esimerkiksi SNORT.
Runsaasta datavirrasta pyritään tunnistamaan tiettyjä kuvioita joiden perusteella voidaan olettaa tunkeutumisyrityksen olevan päällä. Jotkin verkkopohjaiset järjestelmät osaavat reagoida tällaisissa tilanteissa katkaisemalla oletetun hyökkääjän yhteydet; tällaisista aktiivista järjestelmistä käytetään termiä murron estämisjärjestelmä (engl. Intrusion Prevention System, IPS).
Järjestelmä voi havaita hyökkäyksen merkkejä joko valmiiden sääntöjen tai tunnusmerkkien pohjalta (kuten virustentorjuntajärjestelmät) tai poikkeuksia eli anomalioita etsien (heuristiikka). Sääntöpohjaisessa havaitsemisessa ennalta määriteltyjen sääntöjen perusteella tunnistetaan mahdolliset tunkeutumiset. Tilastollisessa havaitsemisessa verkkoliikennettä verrataan tietokantaan johon on tallennettu otos normaalista liikenteestä. Nyttemmin IDS-järjestelmiin on tyypillisesti liitetty koneoppimista, jonka tarkoituksena on parantaa järjestelmän kykyä löytää tunkeutumisyritykset viipeettä ja automaattisesti.
Aiheesta muualla

Guide to Intrusion Detection and Prevention Systems (IDPS) (englanniksi)
Vennola

Vennola on suomalainen sukunimi, joka on muun muassa seuraavilla henkilöillä:
Jorma Vennola (s. 1943), teollinen muotoilija
Juho Heikki Vennola (1872-1938), taloustieteilijä, kansanedustaja ja pääministeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vennola”, voi hakea sivunnimihaulla, laajalla sivunnimihaulla tai tekstihaulla.
Tsunamin jälkeen

| Tsunamin jälkeen> Tsunami: The Aftermath |
| --- | --- |
Pääosissa:  Tim Roth Toni Collette Hugh Bonneville Chiwetel Ejiofor Sophie Okonedo Samrit Machielsen Savannah Loney
Alkuperämaa:   Yhdysvallat
Alkuperäiskieli:  englanti
Verkko:   Nelonen
Esitetty:  28. marraskuuta 2006 – 5. joulukuuta 2006
Tuotantokausia:  1
Jaksoja:  3
Tuotanto
Tuottaja(t):  Finola Dwyer
Ohjaaja(t):  Bharat Nalluri
Käsikirjoittaja(t):  Abi Morgan
Tuotantoyhtiö(t):  HBO   BBC
Aiheesta muualla
IMDb 
Tsunamin jälkeen (engl. Tsunami: The Aftermath) on kolmiosainen minisarja, joka on kuvattu on vuonna 2006. Sarja kertoo vuonna 2004 sattuneesta maanjäristyksestä Intian valtameressä syntyneestä tsunamista Thaimaassa. Sarjan ovat tuottaneet yhdysvaltalainen HBO ja brittiläinen BBC. Sarjaa kuvattiin Phuketissa ja Khao Lakissa huhtikuusta kesäkuuhun saakka vuonna 2006. Suomessa sarjaa esittää Nelonen.
Sarjassa on myös arkistomateriaalia, joka on oikeasti kuvattu videokameralla tsunamin iskettyä.
Rooleissa

toimittajat
Tim Roth ..Nick Fraser
Will Yun Lee ..Chai
Aure Atika ..Simone
Kate Ashfield ..Ellen Webb
Carterit
Chiwetel Ejiofor ..Ian Carter
Sophie Okonedo ..Susie Carter
Jazmyn Maraso ..Martha Carter
Savannah Loney ..Eva-tyttö, jota Carterit luulevat Marthaksi
diplomaatit
Hugh Bonneville ..Tony Whittaker
Toni Collette ..Kathy Graham
Leon Ford ..Joe Meddler, Whittakerin assistentti
thait
Samrit Machielsen ..Than
Poh Sursakul ..Thanin isoäiti
Grirggiat Punpiputt ..Dr. Pravat Meeko
Glacian Jarusomboon ..Dr. Boomers Potuk
Peabodyn perhe
Gina McKee ..Kim Peabody
George MacKay ..Adam Peabody
Morgan David Jones ..John David Peabody
Owen Teale ..James Robert Peabody
Muuta

Sarjassa esiintyy myös joitakin uhreja, jotka olivat Thaimaassa kun tsunami iski. Ohjelma on myös saanut aikaan kritiikkiä siitä, kun joitakin tsunamin uhreja pyydettiin mukaan kuvauksiin.
Vedenjakajareitistö

Vedenjakajareitistö on Pieksämäellä Etelä-Savossa sijaitseva retkeilyalue, johon kuuluu 35 km patikointiin ja 40 km maastopyöräilyyn suunniteltuja reittejä, jotka on merkitty sinisillä viitoilla. Taukopaikkoja on yhteensä 20 erilaista ja matkalle osuu monenlaista luontoa: harjuja, kangasmetsää ja suoluontoa sekä erikoisia luonnon nähtävyyksiä. Reitistö avattiin käyttöön Luonnonpäivänä 26. elokuuta 2017. Reitistön kunnostuksesta ja ylläpidosta vastaa Pieksämäen kaupunki yhteistyökumppaniensa kanssa. PS Liikunta hoitaa käytännön kunnostustyöt.
Vedenjakajareitistö on helposti saavutettavissa monesta ilmansuunnasta myös julkisilla kulkuneuvoilla, koska reitistölle pääsee kahden kilometrin päästä Pieksämäen keskustasta. Omalla autolla liikkuessa parkkipaikkoja on käytettävissä eri puolilla reitistöä 18 kpl. Reittikartasta löytyvät kaikki P-paikat.
Reitistöltä löytyy myös laavuja, telttapaikkoja, varauskota ja kaluston vuokrausta.